கேள்வி: சென்னை ஆர். எஸ். எஸ் அலுவலக குண்டு வெடிப்பு, 1993 பற்றி விளக்கவும்.
பதில்: 1993 ஆர். எஸ். எஸ் அலுவலக குண்டு வெடிப்பு என்பதுசென்னை உள்ள தமிழக ராஷ்டிரிய சுயம்சேவாக் சங்கம் அலுவலகத்தில் 1993 ஆகத்து 8 அன்று நடந்த குண்டு வெடிப்பை குறிக்கிறது. இந்த குண்டு வெடிப்பில் 11 பேர் இறந்தனர் மற்றும் 7 பேர் காயமுற்றனர். இது சம்பந்தமாக அல் உம்மா தலைவர் எஸ்.ஏ.பாட்ஷா, ஜிகாத் கமிட்டி நிறுவனர் பழனி பாபா, இமாம் அலி உட்பட 18 பேர் மீது நடுவண் புலனாய்வுச் செயலகம் சிறப்பு நீதிமன்றம் தற்போது இல்லாத பயங்கரவாத மற்றும் சீர்குலைவு நடவடிக்கைகள் (தடுப்பு) சட்டம் (தடா) சட்டத்தின் கீழ் குற்றம் சாட்டியது. வழக்கு விசாரணையில் 224 சாட்சிகள் விசாரிக்கப்பட்டனர். விசாரணை நடைபெற்ற காலத்திலேயே 1997 இல் பழனி பாபாவும், 2002 இல் இமாம் அலியும் இறந்தனர். குற்றம் சாட்டப்பட்ட 11 நபர்களுக்கு 2007 ஆம் ஆண்டு ஜூன் 21 இல் தடா நீதிமன்றம் ஆயுள் தண்டனையை விதித்தது.[http://tamil.oneindia.com/news/2007/06/21/rss.html ஆர்.எஸ்.எஸ். அலுவலக குண்டு வெடிப்பு:பாஷா விடுதலை-11 பேருக்கு தண்டனை] பின்னர் உச்சநீதிமன்றம் மூவருக்கு ஆயுள் தண்டனை விதிக்கப்பட்டதை இரத்து செய்து விடுவித்தது.[http://tamil.oneindia.com/news/2010/12/07/sc-acquits-3-chennai-rss-office-bom-blast-case.html சென்னை ஆர்.எஸ்.எஸ். அலுவலக குண்டுவெடிப்பு-ஆயுள் தண்டனை பெற்ற 3 பேர் விடுதலை] தலைமறைவாக இருந்த முஷ்டாக் அகமது 24 ஆண்டுகளுக்குப் பிறகு கைது செய்யப்பட்டார்.